હિંમતનગરના મહાવીરનગરના પેલેસ રોડ પર આવેલી વિશ્વકર્મા સોસાયટીમાં રહેતા અને તત્કાલિન સમયે મહેસાણાના વસાઈ પોલીસ મથકે ફરજ બજાવતા પીએસઆઈ ચંદ્રેશ નાયકની પિન્સીપાલ પત્નિ ગીતા વણઝારાએ પતિની રિવોલ્વરથી આત્મહત્યા કરતાં સમગ્ર જિલ્લામાં ચકચાર મચી ગઈ હતી, જે પ્રકરણમાં મૃતક ગીતાના પતિ ચંદ્રેશના રાજકોટની કોઈ મુસ્લિમ યુવતી સાથેના આડાસંબંધના કારણે પગલું ભર્યું હોવાની ફરીયાદ પોલીસ મથકે નોંધાતા ડીવાયએસપી એ. ડી. શ્રીવાસ્તવ દ્વારા ચાલેલી દોઢ મહિનાની તપાસ બાદ ચંદ્રેશની બેવફાઈના અનેક પુરાવાઓ મળી આવ્યા છે, અને રાજકોટની મુસ્લિમ યુવતી યાશ્મીન ચૌહાણની સંડોવણી ખુલી જતાં સમગ્ર પ્રકરણ હવે વધારે ચર્ચાસ્પદ બની ગયુ છે, દરમ્યાન ચંદ્રેશ સાથે આડાસંબંધ ધરાવતી અને જેના કારણે ગીતાએ પોતાની ઝીંદગીનો અંત આણી દીધો એ યાશ્મીન ચૌહાણે ધરપકડથી બચવા ‘પોતે નિદોર્ષ  હોવાનું કહીને’ જામીન મેળવી લેતા હવે ગીતા વણજારાના પરિવારે ન્યાય મેળવવા માટે હાઈકોર્ટમાં યાશ્મીનના આગોતરા રદ કરીને ધરપકડ થાય તે માટેની કાર્યવાહી શરૂ કરી હોવાનું ગીતાના ભાઈએ જણાવ્યુ છે.